حسن الصبّاح
حس ببداية النهاية.
ابتدى يعلم إبنه كل شيء.
وعايزك طول الوقت تبقى موصول بيّا حتى وأنت قاعد في مخدعك لوحدك.
يعني تشوفني وتسمعني حتى وأنا بعيد.
"إِنَّ مِنْ أَزْوَاجِكُمْ وَأَوْلَادِكُمْ عَدُوّاً لَّكُمْ فَاحْذَرُوهُمْ"
صدق الله العظيم.
ابشر يا سيدنا.
عظّم الله أجرك في دنيا زاد.
ويخبره بالقصة اللي هتتحكي بعد موته وإنتقاله من الارض.
كمّل كتابة الكتاب.
الهادي هيكون وريث حسن
وحاكم قلعته من بعده.
فأنا قدامكم بعلنه وريثي
وصاحب مكاني ومكانتي وصاحب مفتاح الجنة من بعدي.
لكن الهادي مكانش في فطنة وقوة حسن الصبّاح
والغيرة من حواليه بدأت تزيد.
ليك الطاعة في رقبتي ليوم الدين
يا مولاي وإبن مولاي.
أنا عايزك تفهم وتاخد بالك إن أنت دلوقتي غير الأول.
وطبعًا تاخد بالك من برزك أميد.
والشابة أقل وأبسط من المطلوب منه.
من سيدنا الداعي الى الله الحق
مولانا الإمام
صاحب مفتاح الجنة حسن الصبّاح
الى تابعنا المخلص وخادمنا سراج
كيف حال اللعبة التي تحركها بيدك؟
تريد أن تبدأ في تشكيكه في نوايا الخليفة العباسي
حتى يصير مشتتًا بين مؤامرة تعددت أطرافها بين الأقارب والخليفة.
ولك في السلام والدعاء بالحفظ
وانتظر أمرنا التالي، صاحب مفتاح الجنة.
فيه إيه؟
إيه ده؟
في إيه؟
أنتم بتعملوا إيه؟
مولاي السلطان!
إيه اللي بيحصل؟
هو أنا أخطأت في إيه؟
ليه بيحصل كده؟
أنا بعتذر إن أنا قلقت نومك
في غرفتك وسريرك المريح.
احنا جايين بس نتطمن عليك.
تتطمن عليّا إزاي؟
اخرجي.
مولاي.
مولاي أنا عملت إيه؟
مولاي.
فهمني بس.
مولاي.
عايزك تجرب النوم في الجحيم.
النار هتشتعل في السرير
وبعد كده في هدومك.
وبعد كده هتولع في جسدك.
عايزك تدوق طعم النوم في جهنم.
من مولانا السلطان المُعظّم
الى حسن الصباح المارق
ساكن القلعة الضال.
سبقك الوزير سراج الى الجحيم.
وهو الآن ينتظرك.
كان جسده المشتعل طعامًا لكلاب القصر الجوعى.
وهي ما زالت على جوعها.
في انتظار مصيرك المحتوم.
هنا بيت عمر الخيام الأخير.
لا الصراحة المكان يرد الروح.
هتنبسط هنا أوي.
وخصوصًا إن مفيش جار يضايقك.
هتنبسط بالدفنة هنا أوي يا عمر.
قبر عمر الخيام
على يمينه هنزرع كرمة عنب.
حلو عشان تبقى تغير ريقك على الصبح.
وعلى يساره زهر النرجس والياسمين.
ولمّا يهب النسيم يحرك ورق الشجرة
عبير الأزهار يغطي الدنيا.
والناس تيجي تزور الميت الطيب اللي عاش ومات
هو بيحاول يدرك سبب وجوده في هذا العالم.
سبب وجودك في هذا العالم حيرة صهبان.
أنت موجود في الدنيا دي
عشان تزوّد صهبان حيرة.
ياريتني ما عرفتك يا أخي.
ولما تزورني تعصر العنب
وتعمل منه شراب يفكرك بصاحبك عمر الخيام.
"لِهَلاَكِنَا تَجْرِي الرِيَاحُ وَمَا لَهَا"
"إِلاَّ اغْتِيَالُ نُفُوسِنَا مِنْ مَقْصَدِ"
"إِجْلِسْ بِزَاهِي الرَّوْضِ وَارْتَشِفِ الطَّلاَ"
"فَالرَّوْضُ يَنْبُتُ مِنْ ثَرَانَا فِي غَدِ"
يعني أنت هتبقى عنقود عنب
ولّا هتبقى زهرة ولّا هتبقى إيه عشان الواحد يبقى فاهم بس؟
مع الوقت عمر الخيام
تحت الأرض يرجع تراب.
تراب الماية تحييه ويطلّع شجرة
أو زهرة.
أو عنقود عنب.
الناس تعصره وتشربه
وتقول المشروب ده بيفكرنا بشاعر عاش ومات
إسمه عمر الخيام.
وناس هتقول الله يرحمه
وناس هتقول الله يجحمه
وناس هتقول مين عمر الخيام أصلًا!
وكأني كذا عمر الخيام.
اللي يقول ده قبر عمر الخيام الكافر.
صدق.
واللي يقول ده قبر عمر الخيام المؤمن الزاهد.
صدق.
وحد يقول الماجن.
صدق.
وحد يقول العالِم وغيره يقول الشاعر.
كل واحد بكلمته.
لكن أنت مين فيهم يا عمر؟
لا يعلم حقيقة عمر الخيام إلّا خالق عمر الخيام.
الحمد لله.
محدش هيفتكر صهبان
لمّا يموت ولا بخير ولا بالشر.
يا بختك يا صهبان.
هو ده الحظ العظيم.
إيه هو بقى الحظ العظيم؟
إنك تموت بلا ذكرى
ولا أحكام ولا تقييم من البشر.
أنت المحظوظ يا صهبان.
لا ليك ولا عليك.
كتاب سيرة سيدنا
اللي مَلّته الملايكة لمولانا الهادي
أمر سري.
واللي فيه من العلوم الخاصة.
سبحان الله.
أمر عجيب.
لو العوام سمعوا بيه
عقولهم مش هتصدق.
أنا سمعت سيدنا بيقول
اللي هيحفظ كتابه حفظ تام
كلمة كلمة
وحرف حرف
مالوش جزاء إلّا الجنة.
بوعد من مولانا الإمام المستتر
أنا عن نفسي
هحفظه عن ظهر قلب.
بارك الله فيك.
الحفظ في الصدور هو الضمان الأول للكتاب.
لازم يتنسخ ويتوزع لكل الدعاة في البلدان.
دي مهمتكم.
نسخ الكتاب على الأقل عشرين مرة.
كل واحد منّا ينسخه ويحفظه في نفس الوقت.
كان أبي رجلٌ مسلم شيعي
وحفظت القرآن والحديث
وعرفت فضائل آل البيت الكرام.
وسعيت لمعرفة مولانا الإمام الموقر.
ثم انشغلت بالدنيا وأمورها وخدمة الناس
ونسيت شرف البحث.
فسلّط الله عليّ أعدائي.
ففررت من مدينة لمدينة
ولمّا نجانا الله من الورطة ورجعت
رجعت أبحث عن الحقيقة
وجدت كل خلفاء المسلمين العباسيين
عاريين من كل مروءة.
فهربت إلى مصر
فوجدت الإمام الحق
الخليفة المستنصر بالله وخليفته نزار عليه السلام
فعرفت إمامي ولزمته.
ولكن الله سلّط عليّ أمير الجيوش فطردني للبحر
ونجاني الله ببركة الإمام.
برزك أميد.
لولاه كان زماني شهيد نظام الملك.
العفو يا سيدنا.
ماتحترش يا برزك وماتفكرش كتير.
خليك على عهدي بيك.
طيب القلب وحسن الظن.
ومصدق.
كأنك سامع أسئلتي!
كأن مفيش بين أفكاري وبينك حجاب.
الشك يا برزك
باب الجحيم.
صحيح.
مش بس الشباب المختارين اللي بيروحوا الجنة بوعد مني.
لا!
أنت كمان.
وكل المؤمنين في الدرجات العالية من الجنة.
لأنكم أمنتوا وصدقتوا.
الحمد لله.
مش أنا يا برزك اللي بختار الشاب المختار.
ولا أنا اللي اخترتك.
أنا بيختارلي ربنا.
وبفرح بإختياره.
وبرضى.
أعزّ الله سيدنا.
افرح بإختيار ربنا إنك تكون معايا.
والذي يفرح
لا يسأل.
لأن السؤال يفسد الفرحة.
مولاي الهادي.
ليه واقف لوحدك؟
بتعلم التفكير والتأمل.
زي سيدنا.
وقوفك لوحدك في القلعة خطر عليك.
خطر من مين يا برزك؟
أنا في قلعة ألموت.
اللي والدي سيدها وأنا خليفته.
بالظبط يا مولانا.
أنت خليفته.
عشان كده خطر كبير إنك تكون موجود من غيري ومن غير حراس.
برزك.
كل اللي في القلعة أتباعي.
هخاف من أتباعي؟
كل اللي في القلعة أتباع والدك
سيدنا حسن الصبّاح.
ومفيش ضمان للنفوس.
تفتكر والدك بيآمن لتابع ليه؟
أومال بيآمن لمين؟
لحسن الصبّاح وبس.
هو ده سره ودي قوته.
وأنت كمان لازم تآمن لواحد بس.
هو الهادي.
بس والدي بيحبك وبيآمن ليك.
مسكين مولاي الهادي.
سنه لسة صغير.
إحساسك بعدم محبته ليك
ده بسبب إنك مابقتش خليفته.
والدك فعلًا حبني.
لكن مش قد ما حب ستنا دنيا زاد.
ومين هيكون خليفة سيدنا
ده أمر هيكتبه الزمن.
هسيبك لخلوتك يا مولاي.
لكن هخلي عيني عليك.
بعد إذنك طبعًا.
لو مولاي الهادي بيقرأ النجوم والسماء
الأفضل إنه يقف في نفس المكان اللي بيقف فيه سيدنا.
مكان عالي.
سيدنا.
أنا طلبت الهادي.
مش عارف أقول إيه!
مولاي الهادي.
فوق سطح القلعة.
كان واقف مبتسم بشكل عجيب.
وشه منور كأنه البدر.
جيت أقرب منه
رفع إيده كأنه بيمنعني إني أقرب.
وبعدين رفع إيديه الإتنين لفوق
كأنه بيدعي
وبدأ...
بدأ يعلى عن الأرض.
يعلى لفوق.
شبر.
إتنين.
تلاتة.
كأنه طالع فوق كتاف ملايكة.
وأنا واقف متسمر في مكاني مش مصدق.
وعقلي هيجن.
مولاي الهادي بيعلى لفوق
وهو مبتسم.
لحد ما بيختفي في السماء.
وأنا عينيا مش شايفة غير سماء ونجوم بتلمع.
ومفيش أي أثر لمولاي الهادي.
قول كلام تاني.
قول كلام أرحم.
الهادي هرب زي دنيا زاد!
قول إن الهادي هرب واشتري لنفسك عمر واديني أمل.
ماهربش.
تبقى قتلته!
حاشا لله يا سيدنا.
دي معجزة وشفتها بعينيا.
أنا مين عشان أقتل مولانا الهادي أو أمسه بأذى؟
أنا هخليك عبرة.
أنا هقطعك حتت وأنت حيّ.
لو هرب كنت قولت.
ده ينجيني من شكوكك وينقذ رقبتي.
لكن ماهربش.
ولو أذيته يا سيدنا هودي جثته فين؟
أنت بنفسك قولتلنا إن مولاي الهادي إنسان مش زينا.
وإن الملايكة بتمليه واللي ليه أحوال عظيمة.
أنا لحد دلوقتي مذهول
ومش مصدق اللي عينيا شافته.
قولت أكيد سيدنا صاحب مفتاح الجنة هو اللي هيفسرلي اللي شفته.
مولاي الهادي صعد.
طار في السماء.
وحي.
هو ده مقامه
وهي دي مكانته ودي معجزته.
هو دلوقتي مع مولانا نزار.
وباقي الأمة الأطهار.
أنت المفروض تفرح يا سيدنا.
تفرح.
مش تحزن وتعذب خادمك برزك أميد.
اعتق رقبتي.
اعتق رقبتي وسيبني أبشر المؤمنين.
سيبني أحكيلهم عن المعجزة.
اللي هتخليك في عيون مش بس سكان القلعة
لكن في عيون كل البشر
سيدنا صاحب مفتاح الجنة.
اللي وريثة في السماء حيّ.
أي عَظَمة!
أي جلال!
أي ميراث نوراني!
هنا!
هنا شُفت الحدث العجيب بعيني.
أقسم بالله إنه أعجب ما شفت في حياتي.
مولاي الهادي بيعلى لفوق
لحد ما بيختفي في السماء
وأنا بحاول أمسكه لكن
مستحيل!
كان في أنوار شديدة
وصوت زي الموسيقى.
موسيقى عمري ما سمعت زيها قبل كده.
كأنه...
كأنه فرح إلهي.
استقبال عظيم
يليق بالشاب اللي مالوش مثيل يا مولانا.
أنا هدور عليه جوة القلعة وبرة القلعة يا برزك
لو لقيتله أي أُثر حيّ أو ميت
أنا مش هزهق من السؤال.
وهفضل أسألك لحد ما أموتك.
مولاك الهادي هرب وأنت ساعدته على الهرب يا برزك.
مظبوط؟
أقسمتلك يا سيدنا إنه طار في السماء
صعد لفوق قدام عيني.
أنا هسألك السؤال تاني.
عملت إيه في مولاك الهادي يا برزك؟
اللي حصل قولته.
الملايكة اللي ملّته الكتاب هي اللي شالته على كتافها.
وأنا من ذهولي حكيت لبعض الدعاة.
واستكتمتهم على السر.
هتقتلني وتقول إنك قتلتني عشان أنا قتلته.
وده كدب.
وهتهد جوة أرواحهم إيمان بمعجزة عظيمة حصلتلي.
قولت لمين؟
للداعي الأول والتاني.
وكانوا في منتهى الخشوع والتصديق.
ليه مش عايز تصدقني وهمّا صدقوا؟
وإيمانهم بيك وبأبنك فوق كل إيمان.
خصوصًا بعد ما قولتلهم وصيته اللي خُفت أقولهالك
وهو بيودعني وبيصعد للسماء.
قال إيه في الوصية؟
ابتسم وقالي
اعلم يا برزك
إن مقام سيدنا حسن الصبّاح فوق كل مقام.
والله قولت الحقيقة.
فكما قٌلنا في الدروس السابقة
أن المؤمن
كيّسٌ فِطَنْ.
ويجب
أن
- يعتبر أن التوكل... - حبيبك يحيى بن سعيد اتعدم.
ومولانا قاعد بيكلم الناس.
كلام في كلام في كلام
لا كلامك منع الظلم
ولا قضى على الفتنة.
أنت إزاي بتتكلم كده؟
احترم نفسك وتأدب في حضرة مولانا.
بس بس.
شكيب الطيب
اجلس
افسح له يا فتى.
افسحوا.
اجلس.
قُل لي.
إيه مشكلتك مع الكلام؟
إنه مابيمنعش ظلم.
الباطنيين على باطل.
وسيدهم قاعد حر طليق في القلعة بتاعته.
وشياطينه في كل مكان
واحنا بنعمل هنا إيه؟
بنحارب الباطل؟
ومصيرنا إيه؟
الإعدام والتنكيل!
فين الحقيقة؟ مين الصح؟
السلاجقة ولّا حسن الصبّاح؟
الخليفة العباسي ولّا الفاطميّ؟
يحيى شاب أبوه وأمه اتقتلوا غدر على إيد واحد من الباطنيين.
ويحيى نفسه اتعدم ظلم على إيد السلاجقة.
يبقى إيه لازمته الكلام وإيه لازمتها الحياة؟
وإيه لازمته الكلام في الدين من أساسه؟
الله يرحمه.
يحيى بن سعيد
شابًا مسلمًا
صادقًا
لكن ربنا كان مديله هِبة
إسمها هبة الإخلاص.
والإخلاص ده سر
ربنا مابيديهوش لأي حد!
السر ده كان موجود عند يحيى.
والسر ده ربنا بيحطه في القلوب الصادقة.
تخيلوا
على سبيل المثال
في زماننا ده.
لو كنا مخلصين حق الإخلاص.
مكانش ظهر في حياتنا حسن الصبّاح.
لكن للأسف.
احنا متفرقين.
وفي مواضيع تانية محتاج نتكلم فيها
برغم إن حسن الصبّاح على باطل
لكن ممكن يكون اللي حواليه
مصدقين فيه أوي.
فيصبحوا قوة.
قوة
يتعملها حساب.
واحنا
نبقى فاكرين نفسنا على حق.
وندعي ربنا إن احنا نكون على حق
ولكن للأسف.
الإخلاص مش موجود عندنا.
فنصبح فِرَقْ
مشتتة
ضعاف.
مانقدرش نقف قدام حد.
ولكن
مهما قل عدد المخلصين
فإن النصر حليفهم باذن الله.
بسم الله الرحمن الرحيم.
"أَمْ حَسِبْتُمْ أَن تَدْخُلُوا الْجَنَّةَ وَلَمَّا يَأْتِكُم مَّثَلُ الَّذِينَ خَلَوْا مِن قَبْلِكُم"
"مَّسَّتْهُمُ الْبَأْسَاءُ وَالضَّرَّاءُ وَزُلْزِلُوا"
"حَتَّىٰ يَقُولَ الرَّسُولُ"
"وَالَّذِينَ آمَنُوا مَعَهُ"
"مَتَىٰ نَصْرُ اللَّهِ"
"أَلَا إِنَّ نَصْرَ اللَّهِ قَرِيبٌ"
صدق الله العظيم.
شدي حيلك.
يلّا مرة كمان.
- هانت. - يا رب.
هانت.
ولد.
ولد يا نورهان.
زي ما أبوه كان بيتمنى.
هتسميه إيه؟
سعيد.
وإيه فوق القلعة
غير سماء مابتجاوبش على سؤالك يا حسن!
حسن الصبّاح.
أنا مين يا برزك؟
الحُجْة.
البرهان.
صاحب مفتاح الجنة.
صورة الإمام.
داعي الدعاة.
حامي المؤمنين وقائدهم.
مين وريث حسن الصبّاح؟
السلام على مولانا الهادي.
لو كان موجود معانا على الأرض
كان هو الوريث.
مش موجود.
إذًا مين هو الوريث؟
كلنا ولادك يا سيدنا.
كلنا خدامك.
هل ممكن برزك أميد يكون وريث حسن الصبّاح؟
هل ممكن تبقى قاتل إبني الهادي
وبعدها تبقى وريثي يا برزك؟
لو حسن الصباح عايز يخرج من القلعة
يروح فين؟
تخرج برة القلعة؟!
ليه؟ مستحيل؟
سيدنا يفعل ما يشاء.
السنين بتمر وأنا سجين قلعة ألموت.
وسبحان الله.
أنت سجّاني تاني.
حاشا لله.
اصدر أمرك واخرج.
وكلنا فداك.
كلنا فداك!
زي ما كانت روحك فداء الهادي!
مش كده؟
طبعًا.
كلنا فداك.
قرب.
أنا عايزك تقتل أكبر عدو لحسن الصبّاح.
الأمر والطاعة.
مين عدوك وأنا أقطعه؟
قدامك.
حسن الصبّاح.
حاشا لله.
أستحلفك بكل الأيام اللي جمعتنا.
بالغربة وبالسجن وبالموت اللي قدرنا عليه وماقدرش علينا.
اقتل حسن الصبّاح.
أقتل سيدي ومولاي؟
أقتل نفسي أهون؟
اقتل حسن الصبّاح وبعدين أقتل نفسك.
هوّن على نفسك يا سيدنا وارتاح.
الراحة ماتت.
دنيا زاد كانت راحتي.
فين دنيا زاد؟
قُتِلَت.
والحسين إبني الكبير
كان سندي وراحتي.
فين الحسين؟
قُتِل.
والهادي وريثي وحبيبي
هو فين؟
حسن الصبّاح يرتاح إزاي؟
ريحني ونفذ أوامر مولاك.
نفذ أمري الأخير.
ده الأمر الوحيد اللي بعصاك فيه يا سيدنا.
النوم هو اللي سيدنا محتاجه.
تخيل يا سيدنا
إن في طفل
إبن رعاية غنم
أمه بتقول إنه إبن سيدنا حسن الصبّاح.
أرسلت مختار قتله هو وأمه.
قبل ما الكدبة تنتشر.
سيدنا.
قادر تنام يا برزك؟
من فين جايب القدرة على النوم؟
لحظات العقل بيخطفها
عشان يكمل يومه بنشاط.
الهادي.
كان هو اللي هيكون بعدي.
كان جميل وذكي وعاقل.
ربنا إختاره لمهمة أكبر وأعظم.
إبني الحسين
أخوه الكبير لما خالفني قتلته.
كان لازم أعمل كده.
حسن الصبّاح قوي.
ولو إتعارضت مكانته مع قلبه هيدبح قلبه.
من قوتك بنستمد قوتنا يا سيدنا.
الهادي هو اللي كان المفروض يكون مكان حسن الصبّاح.
لكن أنا إخترتك أنت.
أنا اخترتك عشان أعاقب القلعة
وأعاقب المؤمنين وأعاقب نفسي.
اخترت أسوأ خليفة.
لأعظم رجل.
أنا مش عارف أنام يا برزك.
رغم إني نمت قبل كده في السجن ليلة إعدامي.
ونمت ليلة ما قتلت إبني الحسين.
وليلة دنيا زاد
وليلة نظام الملك.
بس أنا دلوقتي مش عارف أنام.
العقول العظيمة صعب تنام يا سيدنا.
المحظوظين بس همّا اللي بيعرفوا يناموا.
لأنهم بلا قلب وبلا عقل.
نام.
نام يا برزك.
مفيش نوم.
حصلني.
الناس لازم تعرف حقيقة سيدنا حسن الصبّاح.
خبّرني مولانا الإمام نزار
إن روحه الطاهرة حلّت في روحي.
فبقيت أنا هو.
مين؟
مين بينده على حسن الصبّاح؟